രാജ്യം മുഴുവന് നിങ്ങളോടൊപ്പം ഷാരൂഖ് ഖാനെ പിന്തുണച്ച് രാഹുല് ഗാന്ധി കത്ത് നല്കി ന്യൂഡല്ഹി : ബോളിവുഡ് താരം ഷാരൂഖ് ഖാന് പിന്തുണയറിയിച്ച് കോണ്ഗ്രസ് നേതാവ് രാഹുല് ഗാന്ധി. ആഡംബര കപ്പലിലെ ലഹരിക്കേസില് മകന് ആര്യന് ഖാന് പിടിയിലായതിന് പിന്നാലെ ഒക്ടോബര് 14 നാണ് രാഹുല് കത്തയച്ചത്. ദേശീയ മാദ്ധ്യമങ്ങളാണ് ഇത് സംബന്ധിച്ച് റിപ്പോര്ട്ടുകള് പുറത്തുവിട്ടത്. രാജ്യം മുഴുവന് നിങ്ങളോടൊപ്പമാണെന്നും വിഷമിക്കേണ്ടെന്നും രാഹുല് കത്തിലൂടെ അറിയിച്ചു. ആഡംബര കപ്പലിലെ ലഹരിക്കേസില് ഒക്ടോബര് 2 നാണ് ആര്യന് ഖാനെ എന്സിബി അറസ്റ്റ് ചെയ്തത്. തുടര്ന്ന് 22 ദിവസങ്ങള്ക്ക് ശേഷം ജാമ്യം ലഭിച്ച് ഒക്ടോബര് 30 ന് ജയിലില് നിന്ന് പുറത്തിറങ്ങി. ആര്യന് ജയിലില് കിടന്ന ദിവസങ്ങൡലെല്ലാം ഷാരൂഖിന് മാനസിക സമ്മര്ദ്ദവും ഉറക്കമില്ലായ്മയും ഉണ്ടായിരുന്നു എന്നാണ് വിവരം. ഗൗരി ഖാനും ശാരീരിക ബുദ്ധിമുട്ടുകള് അനുഭവപ്പെട്ടിരുന്നു. ഈ സാഹചര്യത്തിലാണ് കോണ്ഗ്രസ് നേതാവ് ഷാരൂഖിന് കത്തയച്ചത് എന്നാണ് വിവരം.